Foto: REUTERS Xitoy hukumati 2019 yilda milliy mudofaaga xarajatlarni 177,6 milliard dollarga yetkazishni rejalashtirmoqda. Bu haqda TASS xabar berdi. Agentlik ma’lumotlariga ko‘ra, o‘tgan yili Xitoyning harbiy budjeti 175 milliard dollarni tashkil qilgan. Qayd etilishicha, Xitoy Xalq Respublikasining 2017 yilda milliy mudofaaga xarajatlari deyarli 152 milliard dollarga yetgandi. Shu bilan birga, ekspertlarning fikricha, Xitoy mudofaasi uchun real xarajatlar 25-50 foizga yuqoriroq bo‘lishi mumkin. Eslatib o‘tamiz, avvalroq xitoylik harbiylar magnitlangan plazmada ishlovchi artilleriya qurilmasi sinovini o‘tkazishayotgani xabar qilingandi.